CELEX: C2006/237/38
Language: fi
Date: 2006-09-30 00:00:00
Title: Asia F-93/06: Kanne 16.8.2006 — Dethomas v. komissio

30.9.2006   
            
            
               FI
            
            
               Euroopan unionin virallinen lehti
            
            
               C 237/22
            
         Kanne 16.8.2006 — Dethomas v. komissio
   (Asia F-93/06)
   (2006/C 237/38)
   Oikeudenkäyntikieli: ranska
   Asianosaiset
   
      Kantaja: Bruno Dethomas (Rabat, Marokko) (edustajat: asianajajat S. Orlandi, A. Coolen, J.-N. Louis ja E. Marchal)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 11.1.2006 tekemä päätös, jossa kantaja nimitettiin Euroopan yhteisöjen koeajalla olevaksi virkamieheksi komission ulkosuhteiden pääosastossa Marokon lähetystön päällikkönä, on kumottava siltä osin kuin siinä määritettiin kantaja palkkaluokan A*14 toiseen palkkatasoon
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Palkkaluokan A*14 kahdeksanteen palkkatasoon määritettynä väliaikaisena toimihenkilönä ollessaan kantaja haki virkaa, josta oli ilmoitettu avointa virkaa koskevassa ilmoituksessa COM/229/04 komission Marokon lähetystön johtajan viran täyttämiseksi (1). Hänen valintansa jälkeen hänet nimitettiin koeajalla olevaksi virkamieheksi ja määritettiin palkkaluokan A*14 toiseen palkkatasoon.
   Kanteessaan kantaja väittää, että koska hänet nimitettiin virkamieheksi samassa palkkaluokassa ja välittömästi sen ajanjakson jälkeen, jonka hän palveli väliaikaisena toimihenkilönä, komission olisi pitänyt määrittää hänet palkkaluokan A*14 kahdeksanteen palkkatasoon henkilöstösääntöjen 32 artiklan 3 kohdan nojalla. Koska komissio epäsi häneltä mainitussa säännöksessä taatun edun, se on tehnyt ilmeisen oikeudellisia seikkoja koskevan virheen.
   
      (1)  EUVL C 246 A, 5.10.2004, s. 1.